# Estació de MARQ-Castell del TRAM d'Alacant

MARQ-Castell és una estació de les línies 1, 2, 3 i 4 del TRAM Metropolità d'Alacant. Està situada sota el vessant nord de la serra del Benacantil i sota la plaça del Doctor Mas Magro, entre els barris del Pla del Bon Repòs i el Raval Roig, encara que adquireix el seu nom per la seua proximitat al Museu Arqueològic Provincial d'Alacant.

## Característiques

Ara com ara, per l'estació de MARQ-Castell hi circulen trens amb direcció a Estels (línies 1, 2, 3 i 4, amb una freqüència mitjana 5-6 minuts), on es troba el terme provisional a l'espera de la construcció de l'estació intermodal, i a diferents punts del nord de la ciutat d'Alacant i de la província (amb freqüències mitjanes de 10 minuts de pas fins a Sangueta i Lucentum i de 15 a Universitat i Sant Vicent). L'estació compta amb quatre escales mecàniques, així com amb un ascensor de gran capacitat que comunica amb l'andana.
És una de les estacions més transitades de la xarxa, en ser usada per realitzar el transbord des de les línies 1, 3, 4 cap a la línia 2 i viceversa.

## Accessos

L'estació disposa de dos vestíbuls i tres boques d'accés (una del vestíbul del Benacantil i dos altres del vestíbul de Doctor Mas Magro).
* Des del carrer Vázquez de Mella Carrer de Vázquez de Mella (costat Benacantil).
* Des del carrer Celia Valls Carrer de Celia Valls (costat Clínica Perpetu Socors).
* Des del carrer Na Violant Carrer de Na Violant (costat Benacantil).

## Línies i connexions

Línies de TRAM que presten servei en l'estació :
| << Capçalera | < Estació | Estació > | Capçalera >> |
| Estels | Mercat | Sangueta | Benidorm |
| Estels | Mercat | La Goteta-Plaza Mar 2 | Sant Vicent del Raspeig |
| Estels | Mercat | Sangueta | El Campello |
| Estels | Mercat | Sangueta | Plaça de La Corunya |
* Les línies 1, 2, 3 i 4 funcionen amb normalitat fins a la que hui és la seua capçalera de forma provisional, quan l'Estació Central Alacant es construïsca està previst que aquesta siga la capçalera. El projecte de l'estació Intermodal es troba paralitzat fins que es concrete el projecte de la nova estació d'Adif Alacant i la segona es troba en construcció.

## Evolució del tràfic

| Any | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| Passatgers | - | 268.000 | 320.884 | 325.807 | 340.055 | 376.308 | 385.754 | 402.007 | 469.143 | 517.928 |

## Referències

* ↑ «El conseller lamenta que cuando concluyan las obras del TRAM en la avenida Salamanca no estará lista la intermodal». Arxivat de l'original el 2011-09-20. [Consulta: 31 maig 2020].
* ↑ FGV alcanza en 2010 más de 73.290.000 viajeros en las explotaciones de Valencia y Alicante
* ↑ «El TRAM superó los 6 millones de pasajeros en 2011 y bate su récord histórico». Arxivat de l'original el 2015-01-07. [Consulta: 31 maig 2020].
* ↑ Las cuatro líneas del TRAM de Alicante desplazaron durante 2012 a más de seis millones de pasajeros
* ↑ «El TRAM de Alicante desplazó a 7,3 millones de viajeros en 2013». Arxivat de l'original el 2015-01-07. [Consulta: 31 maig 2020].
* ↑ «Nada menos que 1,6 millones de usuarios del TRAM pasaron por la estación de Luceros en 2014». Arxivat de l'original el 5 de juny de 2016. [Consulta: 26 gener 2015].
* ↑ El Tram de Alicante transportó 10,2 millones de viajeros en 2015, un 1,36 por ciento más que el año anterior
* ↑ El TRAM de Alicante alcanza los 10,4 millones de usuarios en 2016
* ↑ El TRAM alcanza 10,5 millones de viajeros anuales al aumentar su uso un 0,7% en 2017
* ↑ El TRAM de Alicante supera los 11 millones de usuarios

## Vegeu també

* TRAM Metropolità d'Alacant
* Museu Arqueològic Provincial d'Alacant